### Beslutning

Godkendt.

### Sagsfremstilling

## Resume og sagens baggrund

Sejerø Spildevandslaug søger ved skrivelse af 8. november 2021 om garanti for lån hos Kommune-Kredit på 1.750.000 kr. til renovering af deres spildevandsanlæg.

Ansøgning om kommunegaranti kræver kommunalbestyrelsens godkendelse.

Lovhjemmel: Yasmin Jacobsen.

## Indstillinger

Direktøren indstiller, at:

1. garanti for et 25-årigt lån hos Kommune-Kredit på 1.750.000 kr. godkendes
2. der vil blive beregnet garantiprovision på 0,40% af restgælden for nærværende og eksisterende pr. 31. december 2022 til betaling i december 2023.

## Behandling

Økonomiudvalget, Kommunalbestyrelsen

## Sagsfremstilling

Sejerø Spildevandslaug har den sidste tid haft problemer med overskridelse af grænseværdien for miljøskadelige stoffer, og derfor har Plan, Byg og Miljø v/Kalundborg Kommune bedt om en redegørelse for overskridelsen og hvad [adresse] vil lave af tiltag for at undgå dette i fremtiden.

[adresse] har derfor undersøgt markedet, for hvordan de kan optimere deres renseanlæg og dermed afhjælpe problemstillingen. De har valgt en løsning fra BioKuben A/S, hvor de optimere de nuværende betontanke, så de bagefter vil have et fuldt ud tidssvarende rensningsanlæg.

Projektet vil, som det fremgår af tilbuddet fra BioKuben A/S, beløbe sig til 1.550.000 kr., men [adresse] vil gerne låne 1.750.000kr. så der er 200.000 kr. til rådighed, hvis der skulle opstå uforudsete omkostninger.

Der er medsendt et lånetilbud fra [adresse] for et 25-årigt fastforrentet lån på 1.750.000 kr. Finansieringen af projektet, vil ske ved, at der indføres et fast vandafledningsbidrag pålydende kr. 350,00 eksklusiv moms, kr. 437,50 inklusiv moms og da det variable vandafledningsbidrag udgør kr. 20,00 eksklusiv moms, kr. 25,00 inklusiv moms pr. m3, er det ensbetydende med, at de overholder Lov om betalingsregler for spildevandsanlæg m.v. § 2 a, stk. 6, som siger: ”Den faste del af vandafledningsbidraget må maksimalt udgøre 30 gange den variable kubikmetertakst og må ikke overstige 500 kr. inklusive moms pr. år.”

Beregningerne viser, at den variable del af vandafledningsbidraget kr. 25,00 inklusiv moms pr. m3 udgør 17,5 gange den variable kubikmetertakst af den faste del af vandafledningsbidraget på kr.437,50 inklusiv moms og dermed ikke overstiger kr. 500,00 inklusiv moms pr. år.

Da [adresse] har 219 medlemmer, er det ensbetydende med, at et fast vandafledningsbidrag pålydende kr. 350,00 vil indbringe kr. 76.650,00 eksklusiv moms, som vil være rigeligt til det årlige afdrag inklusiv renter af lånet hos Kommune-Kredit.

I dag er der kun et variabelt vandafledningsbidrag og ved at indføre et fast vandafledningsbidrag på kr. 350,00 eksklusiv moms, vil de kunne holde afdragene til [adresse] helt udenfor deres årlige budget til drifts- og administrationsomkostninger.

*Projektgodkendelse:*

Der er den 23. oktober 2021 indsendt ansøgning til Plan, Byg og Miljø v/Kalundborg Kommune, om tilladelse til ombygningen. Forudsætning for at Kalundborg Kommune skal garantere for lånet på 1.750.000 kr. hos Kommune-Kredit er, at Plan, Byg og Miljø giver tilladelse til ombygningen.

*Garantiprovision:*

Garantiprovision vil blive opkrævet jf. de principper, som Kommunalbestyrelsen godkendte i maj 2018. Der er i forbindelse med beregningen om garantiprovision indhentet kreditvurdering på [adresse]. Kreditvurderingen er udarbejdet af PWC og [adresse] udviser en ”meget stærk betalingsevne”, hvilket medfører en garantiprovisionen på 0,40 %.

Garantiprovisionen opkræves på baggrund af det underskrevne lånedokument, og den vil det første år blive regnet forholdsmæssigt på grundlag af lånets hovedstol, og efterfølgende på grundlag af restgælden pr. 31.12 til betaling året efter i december måned.

## Økonomiske konsekvenser

Garantien får kun bevillingsmæssige konsekvenser for kommunen, hvis [adresse] ikke er i stand til at betale lånet. Garantien påvirker ikke den kommunale låneramme.

### Sagens forløb

19-01-2022 Økonomiudvalget
Anbefales.